|  |
| --- |
|  |
| |  | | --- | | **PLUNGĖS RAJONO SAVIVALDYBĖS**  **TARYBA** | | **SPRENDIMAS** | | **DĖL sutikimo PRIIMTI savivaldybės nuosavybėn DOVANOJAMą nekilnojamąjį turtą** | | 2023 m. birželio 22 d. Nr. T1-179  Plungė | |

****Vadovaudamasi Lietuvos Respublikos vietos savivaldos įstatymo 63 straipsnio 1 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu ir atsižvelgdama į piliečio 2023 m. gegužės 24 d. prašymą Nr. A12-1262, Plungės rajono savivaldybės taryba nusprendžia:

1. Sutikti priimti Plungės rajono savivaldybės nuosavybėn piliečio (duomenys neskelbtini), gim. (duomenys neskelbtini), gyv. (duomenys neskelbtini), dovanojamus: pastatą – Veterinarijos punktą – Dirbtuves (registro Nr. 80/41417, unikalus Nr. 6893-1003-5014, pažymėjimas plane 1P1m, bendras plotas 130,38 kv. m, fizinio nusidėvėjimo procentas 70 proc., statybos metai 1931), pastatą – Sandėlį (registro Nr. 80/41417, unikalus Nr. 6893-1003-5025, pažymėjimas plane 2F1ž, užstatytas plotas 7,00 kv. m, fizinio nusidėvėjimo procentas 67 proc., statybos metai 1931) ir jiems priskirtą 0,0886 ha žemės sklypą (registro Nr. 68/27170, unikalus Nr. 6804-0007-0259, kadastro Nr. 6804/0007:259 Alsėdžių k. v., paskirtis – Kita), esančius Draugystės g. (duomenys neskelbtini), Alsėdžiuose, Plungės r. sav., ir įtraukti į buhalterinę apskaitą vidutine rinkos verte (nurodyta dovanojimo sutartyje).

2. Įgalioti Plungės rajono savivaldybės administracijos direktorių pasirašyti sprendimo 1 punkte nurodyto turto dovanojimo sutartį.

Savivaldybės meras Audrius Klišonis